Tħabbret il-mewt tal-attriċi Mira Furlan fl-eta ta' 65 sena. L-attriċi hi magħrufa għas-sehem tagħha f'numru ta' produzzjonijiet televiżivi bħal Babylon 5 u Lost. F'Babylon 5 hija ħadmet f'111 puntata fil-karattru ta' Delenn filwaqt li fis-sensiela Lost ħadmet f'20 puntata bħala Danielle Rousseau. Furlan twieldet fil-Yugoslavia fl-1955 u bdiet tirreċta mat-teatru nazzjonali tal-Kroazja f'Zagreb. Fost l-ewwel xogħlijiet tagħha hemm il-film When Father Was Away On Business li kien rebaħ il-Palme d'Or waqt l-edizzjoni tal-1985 tal-festival tal-films ta' Cannes. Il-film kien nominat ukoll għall-Oscar. Fil-bidu tas-Snin 90 Mira Furlan ħarbet mill-Yugoslavia u emigrat lejn l-Istati Uniti. Fl-1993 daħlet mal-cast tas-sensiela Babylon 5. Fl-aħħar xhur l-attriċi mardet serjament u kienet qed tindika permezz ta' messaġġ fuq Twitter li kienet qed tħoss li t-tmiem kien viċin. Għalkemm l-aħbar tal-mewt tagħha ħarġet b'mod uffiċjali llum, huwa rrappurtat li l-attriċi mietet jumejn ilu, nhar l-Erbgħa 22 ta' Jannar. pic.twitter.com/uVlatjUocZ — Mira Furlan (@FurlanMira) January 22, 2021 Mira Furlan baqgħet attiva fir-reċtar u s-sena l-oħra ħadmet fil-film Burning At Both Ends flimkien mal-attur Cary Elwes. Il-film għad irid jinħareġ għall-pubbliku.